《少年行》
明代·徐庸

青丝络马黄金鞭，长安游侠多少年。胭脂坡上频留连，樗蒲一少轻万钱。

越罗蜀锦成堆积，明珠撒去何曾惜。但为歌舞筵中主，不作纵横门下客。

结袜子，击筑人，许心以来不顾身。

作者简介：徐庸，字用理，吴郡人。采辑永乐至正统四代之诗，为《湖海耆英集》一十二卷、《南州诗集》五卷（小辋川乌丝栏钞本）、《高太史大全集十八卷》等。